Раионк аԥсҭазаараҟынтә: Кәыҵниаԥҳа акциа "10 000 шьаҿа" амҩасшьа атәы
Агәабзиара амш инамаданы Аҟәа имҩаԥган аныҟәара "10 000 шьаҿа" зыхьӡу. Акциа алахәыла, Sport Apsny ахаҭарнак Есма Кәыҵниаԥҳа арадио Sputnik иазеиҭалҳәеит уи аҿар рҟынтә азҿлымҳара ахьынӡаиуз атәы.
"Акциа иалахәуп ирацәаҩны аҿар. Уи угәы иахәартә иҟоуп. Апандемиа цонаҵы ас еиԥш акциақәа рымҩаԥгаразы алшара ыҟаӡамызт азы, ари даара акыр ҳазыԥшын. Акциа алагамҭаз аибашьра аветеран иаҳзеиҭеиҳәеит Иашҭхәа ақыҭан имҩаԥысуаз ажәыларақәа ртәы. Аныҟәара иацуп агәалаҟазаара бзиа, хәмарроуп, ччароуп", - ҳәа еиҭалҳәеит Кәыҵниаԥҳа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.